OpenLLM-France/wikimedia huggingface dataset:
# Payson (Illinois)

Payson és una població dels Estats Units a l'estat d'Illinois. Segons el cens del 2000 tenia 1.066 habitants.

## Demografia

Segons el cens del 2000, Payson tenia 1.066 habitants, 389 habitatges, i 289 famílies. La densitat de població era de 357,9 habitants/km².
Dels 389 habitatges en un 39,8% hi vivien nens de menys de 18 anys, en un 61,2% hi vivien parelles casades, en un 10,8% dones solteres, i en un 25,7% no eren unitats familiars. En el 22,6% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,24.
Per edats la població es repartia de la següent manera: un 29,9% tenia menys de 18 anys, un 8,4% entre 18 i 24, un 31,1% entre 25 i 44, un 18,9% de 45 a 60 i un 11,6% 65 anys o més.
L'edat mediana era de 33 anys. Per cada 100 dones de 18 o més anys hi havia 89,1 homes.
La renda mediana per habitatge era de 37.321 $ i la renda mediana per família de 40.789 $. Els homes tenien una renda mediana de 30.880 $ mentre que les dones 20.231 $. La renda per capita de la població era de 14.541 $. Aproximadament el 7,1% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Payson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Payson». American Fact Finder. Oficina del Cens dels Estats Units, 12-01-2010.
# Rublev (cràter)

Rublev és un cràter d'impacte en el planeta Mercuri de 129 km de diàmetre. Porta el nom del pintor rus Andrei Rublev (c. 1370-1430), i el seu nom va ser aprovat per la Unió Astronòmica Internacional el 1976.

## Referències

* ↑ «Rublev». Gazetteer of Planetary Nomenclature. United States Geological Survey, 13-10-2016. [Consulta: 21 juny 2017].

## Vegeu també

* Llista de cràters de Mercuri
# Ego Perron

Ego Perron (Aosta, 1967) és un polític valldostà. Treballa al departament jurídic del govern regional de la Vall d'Aosta. Alhora, milità a Unió Valldostana i fou regidor a l'ajuntament de Fénis. El 1988 fou nomenat president de les Jeunesses Valdôtaines i conseller regional a les eleccions regionals de 1993, 1998 i 2003, ocupant els càrrecs de secretari (1994-1998) i president (2002-2008) del Consell de la Vall.
Fou candidat a la Cambra dels Diputats a les eleccions legislatives italianes de 2008, però fou derrotat per Roberto Nicco. El 2008 fou nomenat president d'Unió Valldostana i ha rebut condecoracions de l'Associació "La Renaissance française".

## Enllaços externs

* (francès)(italià) Web oficial Arxivat 2012-04-16 a Wayback Machine.
# Reggie Jackson

Reggie Jackson (Pordenone, Itàlia, 6 d'abril de 1990) és un jugador de bàsquet nord-americà nascut a Itàlia, en estar destinat el seu pare militar a la Base Aèria d'Aviano, que juga en l'equip dels Detroit Pistons de l'NBA. Amb 1,90 metres d'alçada, juga en la posició de base.

## Enllaços externs

* Estadístiques de Reggie Jackson a Basketball-Reference.com (anglès)
* Fitxa de Jackson a NBA.com (anglès)
# Mabel Watson Raimey

Mabel Watson Raimey (Milwaukee, Wisconsin, 12 de desembre de 1895 - Milwaukee, 1 de desembre de 1986) fou una advocada nord-americana.
El 1918, Raimey va ser la primera dona afroamericana a obtenir un títol de batxiller per la Universitat de Wisconsin-Madison. Tenia diversos avantpassats blancs i la pell clara, raó per la qual la gent es pensava que era blanca. No havia dit mai que fos negra perquè ningú li havia preguntat.
Raimey va treballar inicialment com a educadora al districte escolar de Milwaukee fins que es va descobrir que tenia ascendència negra. Després va ser acomiadada i, mentre treballava com a secretària legal, Raimey va decidir assistir a un programa nocturn de dret ofert per la Marquette University Law School.
El 1927, Raimey es va convertir en la primera dona afroamericana admesa per exercir el dret a Wisconsin. La següent dona afroamericana en ser admesa no va ser fins a l'any 1951.
Raimey va ser molt activa en qualsevol organització que impliqués millorar les condicions dels afroamericans a la comunitat de Milwaukee.
El 1972 es va haver de retirar bruscament a causa d'un ictus greu.
El 1984, Raimey va rebre el reconeixement honorífic de la Association of Black Women Attorneys.
Va morir l'any 1986 per complicacions derivades d'una pneumònia.

## Referències

* ↑ «Manel Watson Raimey» (en anglès). Women in Wisconsin. [Consulta: 12 octubre 2019].
* 1 2 3 4 5 «Mabel Watson Raimey» (en anglès). Women in Wisconsin. [Consulta: 5 octubre 2019].
* ↑ «Mabel Watson Raimey» (en anglès). Wisconsin Historical Society. [Consulta: 5 octubre 2019].
* ↑ «Mabel Raimey» (en anglès). Encyclopedia of Milwaukee. [Consulta: 5 octubre 2019].
* 1 2 3 4 Knutson, Käri. «UW Women at 150» (en anglès). News Wisconsin, 12-03-2019. [Consulta: 5 octubre 2019].
* ↑ «Mabel Watson Raimey» (en anglès). Find a Grave. [Consulta: 5 octubre 2019].
# Àhmad ibn Abd-al-Màlik ibn Attaix

Àhmad ibn Abd-al-Màlik ibn Attaix (mort el 1107) fou un daï (missioner) i líder ismaïlita del segle xi i començament del XII, del temps del soldà Barkyaruq, i contemporani d'Al-Hàssan as-Sabbah, el cap d'Alamut. Era fill d'Abd-al-Màlik ibn Attaix, un reputat savi.
El seu pare va exercir com daï a Al-Iraqayn (Iraq ajamita) i va viure a Esfahan fins que per la seva activitat va haver de fugir i va anar a Rey on el 1072 va introduir a Al-Hàssan as-Sabbah com a quadre entre els daïs i el va enviar a Egipte; també es diu que fou el que va captar al rais Mudhàffar de Gerdukh pel moviment. El seu fill Àhmad ibn Attaix, mentre, havia restat a Esfahan, on es va introduir a la fortalesa de Xahdez (o Qaḷʿa-ye Jalālī, construïda en temps de Màlik-Xah 1072-1092), com a mestre pels fills dels soldats daylamites; progressivament va convèncer a la guarnició de les seves idees. Al-Hàssan as-Sabbah va ocupar Alamut el 1090 i el fet que era a Daylam va facilitar la tasca a Xahdez que amb tota la guarnició i part de la població de la rodalia va passar a mans dels ismaïlites (per dotze anys, 1095-1107, segons Raixid-ad-Din) així com una altra fortalesa, la de Kalanjan, també a la rodalia d'Esfahan. Ubayd-Al·lah ibn Alí Katibí, valí d'Esfahan, va pactar amb Attaix i el seu fill. Quan els ismaïlites van començar a recaptar taxes la població es va posar en contra. Barkyaruq, enfrontat a problemes interns, va transigir amb els ismaïlites, però la situació va canviar sota Muhàmmad ibn Màlik-Xah que després de la mort de Barkyaruq el 1104, va començar a combatre el moviment ismaïlita a les seves fortaleses.
Xahdez fou assetjada durant un any; Attaix va demanar la pau al·legant que els seus seguidors eren musulmans plens i no podien ser objecte de guerra. Discussions teològiques van seguir que no foren acceptades per Muhàmmad ibn Màlik-Xah. Xahdez fou conquerida finalment el 1107 pel visir seljúcida Sad-al-Mulk Abi, i Attaix i el seu fill foren capturats; la seva dona es va tirar des de les muralles; Attaix fou passejat pels carrers de la ciutat per ser ridiculitzat i finalment se li va arrancar la pell encara viu. El seu cap i el del seu fill, també executat, foren enviats a Bagdad.

## Bibliografia

* M. G. S. Hodgson, The Order of the Assassins, La Haia, 1955
* Lewis, B. «Ibn ʿAttās̲h̲». Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. 21 de maig de 2016 <http://www.encquran.brill.nl/entries/encyclopaedia-of-islam-2/ibn-attash-SIM_3095> Primera edició en línia: 2012. Primera edició impresa: ISBN 9789004161214, 1960-2007
* J. van Ess, «ʿAṬṬĀŠ» a Encyclopaedia Iranica
# Riu de Montant

El riu de Montant és un riu que flueix per la comarca de l'Alt Millars, al País Valencià. Naix al terme municipal de Montant, a la serra d'Espadà, i desemboca, al seu pas per Montanejos, amb el riu Millars, del qual n'és un dels seus principals afluents per la riba dreta.
El seu recorregut és de 10 quilòmetres, i la seua superfície és de 58 km². El seu curs separa una fractura entre la serra d'Espadà i el massís d'Espina.
El riu de Montant té diversos afluents, tots ells barrancs. Hi destaquen el Barranc del Mas del Moro, que aporta aigües des de la forest de Santa Bàrbara de Pina, i el Barranc de Mascador, que les aporta de la serra d'Espadà.

## Referències

* ↑ http://www.montanejos.com/index.php?id=120 Arxivat 2013-02-04 a Wayback Machine.
# Atanasi

Atanasi és el nom dels següents personatges:
* Sant Atanasi d'Alexandria, arquebisbe i sant.
* Atanasi d'Atos, anacoreta i monjo, sant.
* Atanasi d'Alexandria, prevere de l'església d'Alexandria.
* Atanasi de Jerusalem, diaca i màrtir de Jerusalem.
* Atanasi Escolàstic d'Emesa, jurista grecoromà
* Atanasi Escolàstic, jurista grecoromà.
* Atanasi I de Constantinoble, patriarca de Constantinoble
* Athanasios Diakos, militar grec (segle xix).
# Reggio

«Reggio» té aquests significats:
* Reggio de Calàbria, ciutat del sud d'Itàlia, a la regió de Calàbria
* Reggio de l'Emília municipi d'Itàlia a la regió d'Emília-Romanya, a la província de Reggio de l'Emília
* Província de Reggio de l'Emília, part de la regió d'Emília-Romanya dins Itàlia.
* Província de Reggio de Calàbria, part de la regió de Calàbria dins Itàlia
# Àrea estadística tribal d'Oklahoma

Una àrea estadística tribal d'Oklahoma (en anglès, OTSA) és una entitat estadística identificada i delimitada per tribus ameríndies reconegudes federalment a Oklahoma que antigament havien gaudit d'una reserva a l'Estat però que actualment no en tenen (n'és una excepció el manteniment dels drets minaires a llur reserva per la nació osage.). Sovint una OTSA serà la de l'antiga reserva índia a Oklahoma. En general, se les coneix com a Àrees Tribals Jurisdiccionals.

## Àrees estadístiques tribals

| Caddo-Wichita-Delaware OTSA Cherokee OTSA Cheyenne-Arapaho OTSA Chickasaw OTSA Choctaw OTSA Citizen Potawatomi Nation-Absentee Shawnee OTSA Creek OTSA Eastern Shawnee OTSA Iowa OTSA Kaw OTSA Kickapoo OTSA Kiowa-Comanche-Apache-Fort Sill Apache OTSA Miami OTSA | Modoc OTSA Otoe-Missouria OTSA Ottawa OTSA Pawnee OTSA Peoria OTSA Ponca OTSA Quapaw OTSA Sac and Fox OTSA Seminole OTSA Seneca-Cayuga OTSA Tonkawa OTSA Wyandotte OTSA |

## Àrees d'ús conjunt

* Creek-Seminole JUA OTSA
* Kaw-Ponca JUA OTSA
* Kiowa-Comanche-Apache-Ft. Sill Apache-Caddo-Wichita-Delaware JUA OTSA
* Miami-Peoria JUA OTSA

## Referències

* ↑ "About Us." Arxivat 2011-09-29 a Wayback Machine. Osage Nation. (retrieved 21 May 2011)
* ↑ "Characteristics of American Indians and Alaska Natives Participating in Temporary Assistance for Needy Families Programs: Background." US Dept. of Health and Human Services: Office of the Assistant Secretary for Planning and Evaluation. April 2009 (retrieved 21 May 2011)

## Vegeu també

* Colònia índia
* Reserva índia
* Ranxeria
* Antigues reserves índies d'Oklahoma

## Enllaços externs

* Oficina d'Oklahoma de la Comissió d'Afers Indis Arxivat 2011-05-24 a Wayback Machine.
# Babett Peter

Babett Peter és una defensa de futbol amb 96 internacionalitats per Alemanya, amb la qual ha guanyat un Mundial (2007), un bronze olímpic (2008) i una Eurocopa (2009).
Ha guanyat una Lliga de Campions amb el Turbine Potsdam, i també ha arribat a la final amb el Wolfsburg. Totes dues finals van ser contra el Olympique Lyon i van decidir-se als penals.

## Trajectòria

| Temporades | Lliga | Club | P | G | Actualitzat |
| 04/05 - 05/06 | D2 | Lokomotive Leipzig | 030 | 04 |
| 05/06 - 11/12 | D1 | Turbine Potsdam | 138 | 17 |
| 12/13 - 13/14 | D1 | 1.FFC Frankfurt | 026 | 01 |
| 14/15 - act. | D1 | VfL Wolfsburg | 050 | 03 | 29/11/2016 |
| 2006 - act. | Selecció absoluta | Selecció absoluta | 101 | 05 | 22/10/2016 |
* Competició
* Títols — Seleccions nacionals ||||||||||||
* 1 Jocs Olímpics
* 1 Mundial
* 1 Eurocopa
* 3 Copes d'Algarve
* Títols — Clubs ||||||||||||
* 1 Lliga de Campions
* 5 Lligues
* 4 Copes
* Reconeixements — Premis ||||||||||||
* Llorer de Plata
* Medalla d'or Fritz Walter
* Reconeixements — Seleccions de jugadores ||||||||||||

## Referències

* ↑ The Telegraph
* ↑ «FIFA». Arxivat de l'original el 2016-08-19. [Consulta: 18 juliol 2016].
* ↑ Marca
* ↑ UEFA
# Partit Nacional Bretó

El Partit Nacional Bretó (bretó Strollad Broadel Breizh) fou un partit polític bretó de caràcter obertament nacionalista, que funcionà del 1933 al 1944.
Fou fundat el 1933 per Olier Mordrel amb altres antics militants del Partit Autonomista Bretó. El seu caire era decididament nacionalista, i els continguts corporatius i autoritaris profeixistes es barrejaven amb l'acció directa i l'insurrecionalisme influït pel Sinn Féin irlandès, malgrat haver adoptat la resolució de caràcter ideològic na ruz na gwenn ("Ni roig ni blanc" en referència a esquerra o dreta), i al qual se li uniren Frañsez Debauvais, Yann Goulet, Yann Bricler, Guiyesse i Celestin Lainé, qui proposaria la creació d'un kardevenu (exèrcit armat), que prendrà el nom de la bandera bretona, Gwenn ha Du (Blanc i Negre) que cometria alguns estralls. També mantenien contactes amb l'organització Ahneherbe dels SS i el cercle de celtòlegs de Múnic per via indirecta dels autonomistes alsacians, intensificada del 1938 al 1939.
El 1933 Olier Mordrel aprovaria el programa del partit, Strolladar ar Gelted Adsavet (Per un partit bretó dels celtes reviscolats), on afirmava que el partit aspirava a la construcció d'un estat bretó amb colònies que annexionarien regions limítrofes; també volia excloure dels càrrecs públics als "estrangers i races llatines", es mostra partidari de la petita i mitjana propietat però alhora vol socialitzar la gran propietat (com a via intermèdia entre el capitalisme i el socialisme).
El 1941 va patir l'escissió del filonazi Moviment Obrer Social-Nacional Bretó.
# Reixa supressora

La reixa supressora és un element d'un tub de buit. La reixeta supressora és la tercera reixa en un tub de reixetes múltiples, i està situada entre el càtode i l'ànode.
S'utilitza en els tubs d'electrons per tal de limitar l'emissió secundària de l'ànode.
Se sol fer simplement de filferro de forma helicoidal, per acomplir la finalitat de "supressora" de l'emissió secundària, està interposada entre la reixa pantalla i l'ànode i transforma un tètrode en pèntode. Si en lloc de filferro enrotllat s'utilitzen plaques, el tètrode es converteix en un tètrode de feix dirigit.
La reixeta supressora sol estar connectada al càtode del tub (per exemple en el 6L6).
Atès que la reixeta supressora té càrrega negativa respecte a l'ànode i la reixeta de pantalla, torna els electrons emesos per l'ànode (emissió secundària) a la segona, impedint el seu retorn a la reixeta de pantalla, evitant així qualsevol efecteresistència negativa.

## Vegeu també

* Tub de buit
* Tríode
* Tètrode
* Pèntode
* Reixa de control
* Reixa pantalla

## Referències

* ↑ «Suppressor grid definition and meaning | Collins English Dictionary» (en anglès). [Consulta: 26 abril 2019].
* ↑ «Grid | electronics» (en anglès). [Consulta: 26 abril 2019].
# El Boixet (Llobera)

El Boixet és una masia situada al municipi de Llobera, a la comarca catalana del Solsonès.

## Referències

* ↑ «Identificació de les Masies Catalogades». Catàleg de Masies i Cases Rurals - Pla d'Ordenació Urbanística de Llobera. Ajuntament de Llobera, abril 2011, pàg. 9 [Consulta: 4 gener 2023].
# Magazine

«Magazine» té aquests significats:
* Magazine (anglès) o magazín radiofònic (català), format radiofònic que sol ocupar àmplies franges horàries, que sovint incorporen seccions
* Magazine (revista), revista
* Magazine (grup), grup musical
* Magazine (Arkansas)
# Ólvega

Ólvega és una localitat i també un municipi de la Comarca del Moncayo en la província de Sòria, a la comunitat autònoma de Castella i Lleó.

## Geografia

Terme municipal d'Ólvega. Ólvega és cruïlla de camins i de regions convergents properes de La Rioja, Aragó, Navarra i la de Castella i Lleó a la qual pertany. Situada entre la Serra del Moncayo (2.315 metres), la Serra del Madero (1.652) i la Serra de Toranzo. El punt més alt en el terme municipal és l'Alt de Toranzo amb 1614 m. (punt divisori amb la localitat de Borobia i Noviercas). La muntanya Hacho, lloc proper al Molino Almagre, té 1.293 metres. És una muntanya emblemàtica de la localitat, on els encinars ho cobreixen fins al cim. Abunda la roca calcària i abans, s'extreien aquestes pedres per a calç. Ríos: Araviana que porta les seves aigües al Duero i el riu Queiles que condueix les seves aigües al riu Ebre. Localitat annexa: Muro.
Clima:Continental extremat amb llargs i freds hiverns i uns estius suaus i agradables. Jaciment de plom en el terme municipal i de ferro en els llocs de Virgili, Olmacedo i Almagrera. En 1589, a la fi del segle xvi, van existir mines de ferro a la rodalia de la localitat.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Eliseo Carrasco Revilla | UCD | 19/04/1979 |
| 1983 - 1987 | José Manuel Tello Barrera | PSOE | 28/05/1983 |
| 1987 - 1991 | José Manuel Tello Barrera | PSOE | 30/06/1987 |
| 1991 - 1995 | José Manuel Tello Barrera | PSOE | 15/06/1991 |
| 1995 - 1999 | Gerardo Martínez Martínez | PP | 17/06/1995 |
| 1999 - 2003 | Gerardo Martínez Martínez | PP | 03/07/1999 |
| 2003 - 2007 | Gerardo Martínez Martínez | PP | 14/06/2003 |
| 2007 - 2011 | Gerardo Martínez Martínez | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |
# Partit Nacional Democristià Agrari

El Partit Nacional Democristià Agrari (romanès Partidul Naţional Ţărănesc Creştin Democrat, PNT-DC) és un partit polític de Romania, fundat el 1989 com a successor del Partit Nacional dels Agricultors (alhora, successor del Partit Nacional Romanès de Transsilvània. El seu president actual és Marian Petre Miluț. Es va produir una disputa legal pel que fa al lideratge del partit, però una decisió judicial va concedir el lideratge del partit a Marian Petre Miluț. Des del 2006 el seu lema és Fiecare contează (Tothom compta).
El partit va ser fundat per Corneliu Coposu i Ion Raţiu i en desembre 1989 sota el nom Partidul Naţional Ţărănesc Creştin şi Democrat (PNŢCD o PNŢ). El març de 2005,el PNŢ CD votà per canviar el seu nom a Partidul Popular Creştin-Democrat (PPCD) després de la unificació amb la Unió per a la Reconstrucció Romanesa. El partit és membre del Partit Popular Europeu (EPP). El 7 de desembre de 2006 esdevingué membre del Moviment Polític Cristià Europeu (ECPM). Es presentà a les eleccions legislatives romaneses de 2008 en coalició amb el Partit Nacional Liberal.

## Membres notables

* Ion Caramitru
* Victor Ciorbea
* Gheorghe Ciuhandu
* Corneliu Coposu
* Ion Diaconescu
* Constantin Ticu Dumitrescu
* Vasile Lupu
* Marian Petre Miluţ
* Ioan Avram Mureşan
* Ion Raţiu
* Şerban Rădulescu
* Radu Sârbu
* Gabriel Ţepelea
* Radu Vasile

## Enllaços externs

* Web oficial Arxivat 2010-02-17 a Wayback Machine.
* Web oficial al comtat de Cluj Arxivat 2010-08-10 a Wayback Machine.
* Notícies sobre el PNŢCD Arxivat 2010-04-14 a Wayback Machine.
* Història del PNŢCD Arxivat 2010-02-12 a Wayback Machine.
* Antics líders del PNŢCD Arxivat 2010-02-16 a Wayback Machine.
# Rigidesa (electromagnetisme)

En electromagnetisme, la rigidesa és una mesura de la resistència d'una partícula carregada a ser deflectida per un camp magnètic.
Es defineix com a R = Bρ = pc / q, on B és el valor del camp magnètic, ρ és el radi de Larmor de la partícula dins aquest camp, p és la impulsió de la partícula, c és la velocitat de la llum, i q és la seva càrrega elèctrica. Sovint s'anomena simplement "Bρ". La formula, indica que una partícula de major impulsió (i per tant, massa) tindrà una major resistència a ser desviada dins d'un camp magnètic. Al contrari, una partícula de major càrrega tindrà una menor resistència a ser deflectida.
La unitat de rigidesa R és volts (N·m/C). Una unitat pràctica és GV (10⁹ V) i, en aquest cas, B es mesura en Tesla (T = N·s/C·m), ρ en rad/s, p en kg· m/s, c en m/s, i q en Coulombs.
La rigidesa ve definida per l'acció d'un camp magnètic estàtic, la direcció del qual és perpendicular al vector velocitat de la partícula. El camp magnètic provoca una força perpendicular (força de Lorentz) tant al vector velocitat com al camp, definint un pla dins del qual es mou la partícula. El moviment de la partícula serà circular en un camp uniforme, donant així un radi de curvatura constant.
Si la impulsió de la partícula, p, és en GeV/ c, la rigidesa, mesurada en tesla-metres, és Bρ = 3,3356 pc / q.

## Referències

* ↑ «Mathematical description: charged particle orbit in a magnetic field; magnetic rigidity» (en anglès americà), 06-08-2021. [Consulta: 13 desembre 2022].
# Arius venosus

Arius venosus és una espècie de peix de la família dels àrids i de l'ordre dels siluriformes. Es troba des del Canal de Moçambic fins a Myanmar i des del sud de la Xina fins a Indonèsia (tret de les Filipines i Austràlia). També és present al delta del riu Mekong.
Els mascles poden assolir els 30 cm de llargària total.

## Referències

* ↑ Rainboth, W.J. 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, Itàlia. 265 p.
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Cuvier, G. & A. Valenciennes. 1840. Histoire naturelle des poissons. Tome quinzième. Suite du livre dix-septième. Siluroïdes. Hist. Nat. Poiss. v. 15: i-xxxi + 1-540, Pls. 421-455.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Jayaram, K.C. 1984. Ariidae. A W. Fischer i G. Bianchi (eds.) FAO species identification sheets for fishery purposes. Western Indian Ocean fishing area 51. Vol. 1. FAO, Roma.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Rampur (Saharanpur)

Rampur o Rampur Maniharan és una població administrada com a ciutat de l'Índia a 22 km de Saharanpur al districte de Saharanpur (Uttar Pradesh) a 29° 48′ N, 77° 28′ E﻿ / ﻿29.800°N,77.467°E﻿ / 29.800; 77.467. Consta al cens del 2001 amb una població de 24.811 habitants; el 1901 tenia 7.945 habitants repartits entre hindús i musulmans en dos grups sensiblement iguals.
Hauria estat fundada per Raja Ram i segons la tradició fou una de les ciutats conquerides pel ghazi gaznèvida Sayyid Salar Masud al primer terç del segle xi. Hi ha un temple jainista i la tomba d'un santó musulmà anomenat Shaikh Ibrahim.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.